Evolution (film)

Evolution er en amerikansk science fiction-komedie fra 2001, som er regissert av Ivan Reitman.

Skuespillere som David Duchovny, Orlando Jones, Seann William Scott, Julianne Moore og Ted Levine har roller i filmen. Filmen ble utgitt i USA av DreamWorks, og internasjonalt av Columbia Pictures.

 Handling 
En stor stor meteor krasjer i den golde Arizona-ørkenen sent på kvelden, og blir oppdaget av den kommende brannmannen Wayne Grey. Dagen etter undersøker lokale vitenskapsmenn Ira Kane og Harry Block ulykkesstedet. De oppdager at meteoren har landet i en hule, og at kommer en merkelig blå væske fra den. De får raskt vite at meteoren huser utenomjordiske nitrogen-baserte mikroorganismer som kondenserer millioner av år med evolusjon i løpet av få timer: Allerede dagen etter har de mikroskopiske organismene utviklet seg til aseksuelle sopp og flatormer.

Området blir snart forseglet av den amerikanske hæren. Ira og Harry ber general Russell Woodman og den klønete Dr. Allison Reed fra Centers for Disease Control and Prevention om å hjelpe til med forskningen deres. Men Woodman stjeler Ira og Harrys forskning, og tvinger dem til å infiltrere basen for å få tak i en ny prøve fra meteoren. Til deres sjokk og ærefrykt har hulene nå utviklet seg til en fremmed regnskog, full av tropiske planter og dyreliv - inkludert flygende insekter og kjøtt-etende planteliv.

Men den kvelden knekker en stor krypdyr-lignende skapning eieren for en lokal country-klubb, noe som dreper denne mannen. Dagen etter angriper et frosk-lignende dyr, på størrelse med en hund, to eldre damer i hjemmet deres. Ira, Harry og Wayne oppdager også en rekke drage-lignende skapninger i området. En nyfødt drage tilpasser seg raskt til jordens oksygen, og terroriserer et lokalt kjøpesenter før den blir skutt ned.

Ettersom omverden blir stadig mer oppmerksomme på romvesen-angrepene, besøker guvernøren i Arizona området - og krever svar. De tror at romvesenene kan oppsluke USA om to måneder, og Woodman foreslår et napalm-angrep for å ødelegge meteorens innhold. Men ett slikt angrep vil også ødelegge hele byen som ligger rett i nærheten. Selv om guvernøren ikke ønsker å bombe samfunnet, blir basen plutselig angrepet av primatlignende skapninger som sårer flere mennesker. Dette overbeviser guvernøren til å godkjenne Woodmans forslag om napalm-angrepet.

 Skuespillere 
 David Duchovny som Dr. Ira Kane.
 Julianne Moore som Dr. Allison Reed.
 Orlando Jones som Professor Harry Phineas Block.
 Seann William Scott som Wayne Grey.
 Ted Levine som General Russell Woodman.
 Ethan Suplee som Deke Donald.
 Michael Bower som Danny Donald.
 Pat Kilbane som offiser Sam Johnson.
 Ty Burrell som oberst Flemming.
 Dan Aykroyd som Guvernør Lewis.
 Katharine Towne som Nadine.
 Gregory Itzin som Barry Cartwright.
 Ashley Clark som Løytnant Cryer.
 Stephanie Hodge som Jill Mason.
 Kyle Gass som Offiser Drake.

 Eksterne lenker 


Kategori:Filmkomedier fra USA
Kategori:Science fiction-filmer fra USA
Kategori:Filmer fra 2001